ŽoV 24.10.2024 s odpoveďami 25.10.2024

**Výzva 2**

1. Žiadame dodat opis poistovaneho majetku (s rozdelenim na nehnutelnosti, hnutelne veci a stroje), s adresami miest poistenia, s prilusnymi poistnymi sumami na kazde miesto poistenia. Uvedená hodnota majetku vo vysvetlení zo dna 23.10.2024 tvorí cca 40% z hodnoty poisťovaného majetku.(zaslana hodnota majetku je cca 85 mil Eur) Prosime uviest aspon orientačnú informáciu kde sa nachádza zvyšných 60% hodnoty majetkU(v povodnom zadani je hodnota majetku uvedená na 224 mil Eur. )

Opis poisťovaného majetku je uvedený a rozdelený podľa kategórií v Prílohe č. 1a Špecifikácie predmetu zákazky (v priloženej prílohe je uvedená aj lokalita, kde sa majetok nachádza). Prehľad súpisu majetku podľa prevádzky DPB zaslaný dňa 23.10.2024 vychádzal z požiadavky uchádzača, s určením miesta kde je najväčšia koncentrácia majetku a tým riziko možnej najväčšej škody. DPB, a.s. má svoj majetok v zmysle svojej špecifikácie predmetu činnosti rozmiestnený po celom geografickom území hlavného mesta Bratislavy a preto nie je možné priradiť ku každej položke zo súpisu majetku jeho umiestnenie.

1. Žiadame dodat škodovost kazdeho z pozadovanych poistnych kryti za poslednych 5 rokov, s uvedenim zoznamu skod, strucneho opisu kazdej skody, a vysky skody (nezavisle od toho ci bola plnena v danej vyske alebo nie)

Škodovosť v navrhovanej štruktúre nie je možné technicky poskytnúť. Pre informáciu uvádzame škodovosť z aktuálnej poistnej zmluvy, ktorá zahŕňa dva druhy poistenia - majetkové poistenie a poistenie zodpovednosti za škodu:

Obdobie: 01.01.2020 - 03.10.2024

-Počet poistných udalostí:     769 (v pomere cca. - majetkové poistenie 20% / poistenie zodpovednosti za škodu 80%)

-Predpísané poistné spolu:    1.282.425,26€  (v pomere cca. - majetkové poistenie 77% / poistenie zodpovednosti za škodu 23%)

-Celkové plnenie spolu:          162.367,21€ (v pomere cca. - majetkové poistenie 11% / poistenie zodpovednosti za škodu 89%)

-Škodovosť vrátane rezervy spolu:     20,46%

-Škodovosť vrátane rezervy v rámci majetkového poistenia je vo výške cca. 3%

1. Navrhujeme odstranit cast SANKCIE vo všetkých osobitných zmluvných podmienkach, vzhladom na vysoku nestandardnost takehoto dojednania v poistnom vztahu, znacnu nejednoznacnost jej aplikacie, a zjavnu jednostrannu vyhodnost tohto ustanovenia.

*Obstarávateľská organizácia považuje podmienky stanovené v zmysle zmluvy za podmienky, ktoré sú potrebné pre nerušené a riadne plnenie predmetu zmluvy. Obstarávateľská organizácia zmluvnými podmienkami vymedzila základné pravidlá a podmienky, podľa ktorých sa bude zákazka realizovať. Stanovené zmluvné podmienky vychádzajú z potrieb obstarávateľskej organizácie, vrátane kvalitatívnych požiadaviek a z charakteru predmetu zmluvy. Obchodný zákonník aj Občiansky zákonník, ktorými je potrebné riadiť sa pri formulovaní zmluvných podmienok, poskytujú zmluvným stranám zmluvnú voľnosť pri formulovaní zmluvných ustanovení. Rovnako aj Zákon o verejnom obstarávaní umožňuje slobodne stanoviť zmluvné podmienky v súťažných podkladoch. Neakceptovanie obchodných podmienok dodania predmetu zákazky určených obstarávateľskou organizáciou zo strany uchádzača môže byť dôvodom pre jeho vylúčenie, za predpokladu, že obchodné podmienky sú v súlade s príslušnými právnymi predpismi. Stanovením prísnych, ale nediskriminačných zmluvných podmienok nedochádza k porušeniu Zákona o verejnom obstarávaní. Verejní obstarávatelia sú pritom oprávnení stanoviť si aj také zmluvné podmienky, ktoré sú pre nich výhodnejšie ako pre ich dodávateľov, za predpokladu, že zmluvné podmienky rešpektujú princípy verejného obstarávania. Každá zmluvná podmienka totiž môže byť niektorými z potenciálnych uchádzačov vnímaná ako výhodnejšia pre verejného obstarávateľa než pre dodávateľa. Obstarávateľská organizácia nastavila zmluvné podmienky v súlade so základnými princípmi verejného obstarávania. Obstarávateľská organizácia nepristúpi k požadovanej zmene stanovených zmluvných podmienok.*

1. Uvedte maximalnu moznu skodu (PML) z rizika poziar, tvorenu suctom hodnoty nehnutelneho majetku, hnutelneho majetku a zasob + uvedte adresu tohto miesta poistenia

*Z dokumentu „Rozdelenie na prevádzky DPB, a.s. s najvyššou PS“ je zrejmá informácia, že prevádzka s najvyššou koncentráciou majetku, kde by mohla vzniknúť maximálna možná škoda (PML) je Jurajov Dvor s celkovou výškou PS  24 094 213€ z toho stavby 10 374 441€. Majetok rozdelený na jednotlivé kategórie je špecifikovaný v Prílohe č. 1a Špecifikácie predmetu zákazky aj s uvedením lokalizácie.*